Washington 23. októbra (TASR) - Hokejový obranca John Erskine bude tímu zámorskej NHL Washington Capitals chýbať niekoľko týždňov. V stredu sa podrobil operácii medzistavcovej platničky v krku.
V tejto sezóne ešte Erskine neodohral v profilige ani jeden zápas, informoval portál TSN.
Islanders zaradili Grabovského pre otras mozgu na listinu zranených
Tím zámorskej NHL New York Islanders zaradil bieloruského hokejistu Michaila Grabovského na listinu zranených hráčov retroaktívne od 16. októbra. Útočník vtedy v súboji so San Jose pri výhre 4:3 po nájazdoch utrpel otras mozgu. V štyroch dueloch novej sezóny profiligy zaznamenal Grabovskij dva góly a jednu asistenciu. Tridsaťročný hráč v lete podpísal s "ostrovanmi" štvorročný kontrakt.